
GRAAD 10 – 12

Vraag 1
Lees en kyk na die teks hieronder en beantwoord die vrae wat volg.

[image: ]4. Ek sal dit eerder verkoop!
verkoop!
2.  Nee, jy sal die vrae vir almal weggee!
1. Meneer, kan ek die wiskunde vraestel ‘n week vroeër skryf?
3.  Nooit! Ek sál dit nooit doen nie!

	[bookmark: _Hlk17113169]1.1
	Gee die meervoud van Cronjé.
	(1)

	1.2
	Verander die vraagsin in spreekbeurt 1 na ‘n stelsin.
	(1)

	1.3
	Waarom word daar ‘n deelteken in die onderstreepte woord in spreekbeurt 1 gebruik?
	(1)

	1.4
	Verander die vetgedrukte woord in spreekbeurt 1 met behulp van ‘n metamorfeem (klinkerwisseling) én gebruik dit in ‘n sin van jou eie.
	
(1)

	1.5
	Verklaar die gebruik van die twee kommas in spreekbeurt 1 en 2 onderskeidelik. 
	
(2)

	1.6
	Gee die verkleinwoord van die onderstreepte woord in spreekbeurt 2.
	(1)

	1.7
	Skryf die onderstaande sin oor in die lydende vorm en skryf dan jou antwoord in die verlede tyd.
Jy sal die vrae vir almal weggee.
	

(2)

	1.8
	Skryf die indirekte voorwerp wat in spreekbeurt 2 voorkom neer.
	(1)

	1.9
	Gebruik die skeibare werkwoord/deeltjiewerkwoord in spreekbeurt 2 as twee woorde in ’n sin van jou eie. 
	
(1)

	1.10
	Op watter wyse word die ontkenning in spreekbeurt 3 beklemtoon?
	(1)

	1.11
	Skryf spreekbeurt 3 in die bevestigende vorm oor.
	(1)

	1.12
	Herlees spreekbeurt 3 en 4.  Hoe verskil die woordsoortgebruik van sal in die twee spreekbeurte onderskeidelik?
	
(2)

	1.13
	As watter woordsoort tree dit in spreekbeurt 4 op?  Skryf ‘n sin neer waarin dit as ‘n ander soort voornaamwoord optree.
	
(2)

	1.14
	Brei spreekbeurt 4 met bywoordelike bysin van rede uit.
	(1)

	1.15
	Het Neelsie die woorde in spreekbeurt 4 hardop geuiter?  Motiveer jou antwoord.
	
(1)

	1.16
	Hoe verskil Meester en Neelsie se lyftaal onderskeidelik in raampie 2 en 3? 
	
(1)

Vraag 2
[image: ]Lees en kyk na die teks hieronder en beantwoord die vrae wat volg.3.   Begin nou iets doen voordat ek dalk kwaad word!
1. Neelsie, jy doen nooit huiswerk nie!  Wat is jou plan?
2.  Jy leer nooit vir ‘n toets nie!  Jy gee nooit aandag nie!



	[bookmark: _Hlk17189961]2.1
	Brei die voorwerp in sin 1 van spreekbeurt 1 uit met ‘n byvoeglike bysin. Skryf die hele sin neer en onderstreep die byvoeglike bysin.
	
(1)

	2.2
	Skryf ‘n samestelling waarin die bepaler van die onderstreepte woord in spreekbeurt 1 die kern is.  
	
(1)

	2.3
	Skryf ‘n samestelling waarin die kern van die onderstreepte woord in spreekbeurt 1 die bepaler is.
	
(1)

	2.4
	As watter woordsoort tree die onderstreepte woord in spreekbeurt 2 op? Gebruik die woord as ‘n selfstandige naamwoord in ‘n sin van jou eie.
	
(2)

	2.5
	Skryf die eerste woord in spreekbeurt 2 waarin ‘n diftong voorkom neer en onderstreep die diftong.
	
(1)

	2.6
	Skryf al die vetgedrukte woorde in spreekbeurt 1 en 2 neer en sê watter klankverskynsel by die uitspraak daarvan kan voorkom.
	
(3)

	2.7
	Skryf Meester se woorde in spreekbeurt 3 in die indirekte rede. Begin jou antwoord met:  Meester het geskree ...
	
(1)

	2.8
	Waarom is Meester se woorde in spreekbeurt 3 ironies?
	(1)

	2.9
	Gee ‘n sinoniem vir die onderstreepte woord in spreekbeurt 3.
	(1)

	2.10
	Wat is die intensiewe vorm van die vetgedrukte woord in spreekbeurt 3?
	(1)

	2.11
	Skryf die bywoordelike bysin wat in bostaande strokie voorkom neer en benoem die bysin.
	
(2)

	2.12
	Bestudeer die visuele uitbeelding in die 3 raampies en verduidelik die progressie wat daarin plaasvind.
	
(1)

	2.13
	Wat word deur die woord dalk in spreekbeurt 3 geïmpliseer?
	(1)

	2.14
	As watter woordsoort tree word in spreekbeurt 3 op? Gebruik dié woord as ‘n ander woordsoort in ‘n sin én benoem dit.
	
(2)

	2.15
	Brei die woord iets in spreekbeurt 3 met ‘n byvoeglike bysin uit.
	(1)

AFRIKAANS HUISTAAL

GRAAD 10 – 12
GEÏNTEGREERDE TAALOEFENING 1 	
NASIENRIGLYNE

Vraag 1
	1.1
	Gee die meervoud van Cronjé.
	(1)

	
	Cronjés 
	

	1.2
	Verander die vraagsin in raampie 1 na ‘n stelsin.
	(1)

	
	Meneer, ek kan die wiskunde vraestel ‘n week vroeër skryf.
	

	1.3
	Waarom word daar ‘n deelteken in die onderstreepte woord in spreekbeurt 1 gebruik?
	
(1)

	
	Die deelteken dui ‘n nuwe lettergreep aan.
	

	1.4
	Verander die vetgedrukte woord in spreekbeurt 1 met behulp van ‘n metamorfeem (klinkerwisseling) en gebruik dit in ‘n sin van jou eie.
	
(1)

	
	My skrif is baie onduidelik omdat ek my hand beseer het. 
	

	1.5
	Verklaar die gebruik van die twee kommas in spreekbeurt 1 en 2 onderskeidelik. 
	
(2)

	
	Spreekbeurt 1:  Die komma staan na die aangesprokene. 
Spreekbeurt 2:  Daar is altyd ‘n komma na nee as die sin daarmee begin. 
	

	1.6
	Gee die verkleinwoord van die onderstreepte woord in spreekbeurt 2.
	
(1)

	
	Vragies 
Die kandidaat bied die antwoord in die meervoud aan.
	

	1.7
	Skryf die onderstaande sin oor in die lydende vorm en skryf dan jou antwoord in die verlede tyd.
Jy sal die vrae vir almal weggee.
	

(2)

	
	Die vrae sal (deur jou) vir almal weggegee word.  
Die vrae is vir almal weggegee.  (Onthou:  in die lydende vorm word is in die verlede tyd gebruik en nie was nie.)
	

	1.8
	Skryf die indirekte voorwerp wat in spreekbeurt 2 voorkom neer.
	(1)

	
	vir almal 
	

	1.9
	Gebruik die skeibare werkwoord/deeltjiewerkwoord in spreekbeurt 2 as twee woorde in ’n sin van jou eie. 	
	
(1)

	
	Gee jy al die vrae weg?/As jy die vrae weg wil gee, sal jy in die moeilikheid beland. 
	

	1.10
	Op watter wyse word die ontkenning in spreekbeurt 3 beklemtoon?
	(1)

	
	Nooit word as ‘n uitroep gebruik/herhaal in die sin. 
	

	1.11
	Skryf spreekbeurt 3 in die bevestigende vorm oor.
	(1)

	
	Altyd! Ek sál dit altyd doen. 
	

	1.12
	Herlees spreekbeurt 3 en 4.  Hoe verskil die woordsoortgebruik van sal in die twee spreekbeurte onderskeidelik?
	
(2)

	
	Spreekbeurt 3:  hulpwerkwoord van wyse (a.g.v. die akkuutteken) 
Spreekbeurt 4:  Hulpwerkwoord van tyd  (sal dui op die toekomende tyd)
	

	1.13
	As watter woordsoort tree dit in spreekbeurt 4 op?  Skryf ‘n sin neer waarin dit as ‘n ander soort voornaamwoord optree.
	
(2)

	
	Persoonlike voornaamwoord (Rede:  Die dit het betekenisinhoud en verwys na die vraestel.)
Dit reën.  (Hier tree dit as ’n onpersoonlike voornaamwoord  op. Rede: Die dit word saam met ‘n natuurverskynsel gebruik.) 
	

	1.14
	Brei spreekbeurt 4 met bywoordelike bysin van rede uit.
	(1)

	
	Ek sal dit eerder verkoop omdat/aangesien ek daarmee baie geld kan verdien. 
Die kandidaat bied ’n soortgelyke antwoord vir EEN punt aan.
(Let daarop dat ‘n bywoordelike bysin van rede nie met want mag begin nie, aangesien dit dan ‘n neweskikkende/veelvoudige sin sal wees.)
	

	1.15
	Het Neelsie die woorde in spreekbeurt 4 hardop geuiter?  Motiveer jou antwoord.
	
(1)

	
	Nee, daar word ‘n denkborrel/gedagteborrel gebruik./die ronde sirkeltjies/borreltjies toon aan dat hy dink.
	

	1.16
	Hoe verskil Meester en Neelsie se lyftaal onderskeidelik in raampie 2 en 3?
	
(2)

	
	Raampie 2:  Meester wys met sy vinger en sy oë is groot wat daarop dui dat hy kwaai is. 
Raampie 3:  Neelsie hou sy vinger voor sy mond – hy dink dus na daaroor. 

Vraag 2
	2.1
	Brei die voorwerp in sin 1 van spreekbeurt 1 uit met ‘n byvoeglike bysin. Skryf die hele sin neer en onderstreep die bysin.
	(1)

	
	Neelsie, jy doen nooit huiswerk wat belangrik is/waaroor ons eksamen skryf/waarmee jy sukkel nie!  
(Onthou ‘n byvoeglike bysin begin met wat of met ‘n ander betreklike vnw. soos waarvan, waaroor, waarmee ens.) 
	

	2.2
	Skryf ‘n samestelling waarin die bepaler van die onderstreepte woord in spreekbeurt 1 die kern is.  
	
(1)

	
	Strandhuis/sinkhuis/baksteenhuis 
Die kandidaat gee ‘n korrekte samestelling waarin huis die tweede deel is.
	

	2.3
	Skryf ‘n samestelling waarin die kern van die onderstreepte woord in spreekbeurt 1 die bepaler is.
	
(1)

	
	Werkstasie/werkboek/werkstuk/werkesel  
Die kandidaat gee ‘n korrekte samestelling waarin werk die eerste deel is.
	

	2.4
	As watter woordsoort tree die onderstreepte woord in spreekbeurt 2 op? Gebruik die woord as ‘n selfstandige naamwoord in ‘n sin van jou eie.
	

(2)

	
	Selfstandige werkwoord (onoorganklik) 
Ek gebruik ‘n leer om op te klim./My kous het ‘n leer in./Die skoene is van leer gemaak. 
	

	2.5
	Skryf die eerste woord in spreekbeurt 2 waarin ‘n diftong voorkom neer en onderstreep die diftong.
	
(1)

	
	nooit 
	

	2.6
	Skryf al die vetgedrukte woorde in spreekbeurt 1 en 2 neer en sê watter klankverskynsel by die uitspraak daarvan kan voorkom.
	
(3)

	
	Jou – palatalisasie (djou)
Vir ‘n – assimilasie (virre)
Aandag – vokaalreduksie (aandig)
	

	2.7
	Skryf Meester se woorde in spreekbeurt 3 in die indirekte rede.  Begin jou antwoord met:  Meester het geskree ...
	(1)

	
	Meester het geskree dat hy (Neelsie) toe iets moet begin doen voordat hy dalk kwaad word. 
	

	2.8
	Waarom is Meester se woorde in spreekbeurt 3 ironies?
	(1)

	
	‘n Mens verwag dat hy nog nie kwaad is nie, maar te oordeel aan sy gesigsuitdrukking/die feit dat hy skree, kan ons aflei dat hy reeds kwaad is. 
Die kandidaat moet albei dele van die ironie vir EEN punt aanbied.
	

	2.9
	Gee ‘n sinoniem vir die onderstreepte woord in spreekbeurt 3.
	(1)

	
	moontlik/miskien/waarskynlik 
	

	2.10
	Wat is die intensiewe vorm van die vetgedrukte woord in spreekbeurt 3?
	(1)

	
	smoorkwaad
	

	2.11
	Skryf die bywoordelike bysin wat in bostaande strokie voorkom neer en benoem die bysin.
	
(2)

	
	Voordat ek dalk kwaad word. 
Bywoordelike bysin van tyd 
	

	2.12
	Bestudeer die visuele uitbeelding in die 3 raampies en verduidelik die progressie wat daarin plaasvind.
	
(1)

	
	Meester word kwater:  in raampie 1 wys hy ‘n vinger en skree nog nie, in raampie 2 bal hy sy vuis/maak sy oë toe/skree harder en in raampie 3 skree hy baie hard, want die strepies by sy mond dui daarop./sy mond is groter./’n mens sien sy tong. 
	

	2.13
	Wat word deur die woord dalk in spreekbeurt 3 geïmpliseer?
	(1)

	
	Dit sal nie definitief gebeur nie/is net ‘n moontlikheid/waarskynlikheid. 
	

	2.14
	As watter woordsoort tree word in spreekbeurt 3 op? Gebruik dié woord as ‘n ander woordsoort in ‘n sin én benoem dit.
	
(2)

	
	Word – koppelwerkwoord 
Die hond word met ‘n stok geslaan. -  Hulpwerkwoord van vorm 
	

	2.15
	Brei die woord iets in spreekbeurt 3 met ‘n byvoeglike bysin uit.
	(1)

	
	Begin nou iets wat sinvol is/waarmee jy sukkel/waaroor ons toets skryf, doen voordat ek dalk kwaad word.  
(Onthou ‘n byvoeglike bysin begin met wat of met ‘n ander betreklike vnw. soos waarvan, waaroor, waarmee ens.)

